જ્યાં પાલિકામાં કમિટીઓની રચના હતી ત્યાં શુક્રવારે વિપક્ષી નેતાની વરણી થવાની હતી. છેલ્લા એક-બે દિવસથી ચારેક નામો કોંગ્રેસમાં ચર્ચાઈ રહ્યા હતા. જોકે પાલિકામાં સભા અગાઉ કોર્પોરેટર પિયુષ ઢીમ્મરના નામનો મેન્ડેટ આવતા રીતસર ભડકો થયો હતો. પાલિકાની સભામાં કોંગ્રેસના ચૂંટાયેલા 13માંથી 3 સભ્યો પિયુષ ઢીમ્મર, ધવલ દેસાઈ અને પ્રમોદ રાઠોડ જ હાજર હતા, 10 સભ્યો ગેરહાજર રહ્યા હતા. મળતી માહિતી મુજબ અંજુમ શેખનું નામ વિપક્ષી નેતાપદે ચર્ચાતું હતું પરંતુ મેન્ડેટ તેના નામનો આવ્યો ન હતો.પાલિકાની સભામાં વિપક્ષના 10 સભ્ય ગેરહાજર રહેતા હવે પછી સત્તાવાર રીતે બે દિવસ બાદ વિપક્ષ નેતાની જાહેરાત કરવામાં આવશે.